বিশ্ববিখ্যাত মার্কিন বিজ্ঞান সাময়িকী ‘সায়েন্টিফিক আমেরিকান’ ২০০১ সালে টেনেসি বিশ্ববিদ্যালয়ের সহযোগী অধ্যাপক ড. মাইকেল নাশকে সম্মোহনবিদ্যার বৈজ্ঞানিক ভিত্তি নিয়ে প্রবন্ধ লেখার জন্য পরামর্শ দিয়েছিল। পাশাপাশি অপবিজ্ঞানের প্রতি সোচ্চার এবং গবেষণালব্ধ ফলাফলের প্রতি ভালোবাসা ধারণকারী এই বিজ্ঞান সাময়িকীটি ড. নাশকে এই বলেও সাবধান করে দেয় যে, তারা ছাপানোর আগে এই প্রবন্ধটির যথার্থতা হাতে কলমে যাচাই করে দেখবে। যেই কথা সেই কাজ। ড. নাশ এবং মনোবিজ্ঞান গবেষক গ্রান্ট বেনহাম একেবারে উড়ে আসলেন সায়েন্টিফিক আমেরিকানের নিউ ইয়র্ক কার্যালয়ে, হাতে কলমে সাময়িকীটির কর্মচারীদের সম্মোহনের অভিজ্ঞতা দিতে। এরপর যা ঘটলো তা ঐখানকার বিজ্ঞানপিপাসুদের মোটেও কাম্য ছিল না।